La cavalcada de les Magues de Gener de València serà estàtica, amb només 20 grups d'animació - Nosaltres La Veu\nLa cavalcada de les Magues de Gener de València serà estàtica, amb només 20 grups d'animació\nLa Societat Coral El Micalet informa que es prendran mesures sanitàries, d'aforament i d'accés\nDivendres, 14 de gener de 2022 - 12:51h\nLa Societat Coral el Micalet celebrarà les Magues de Gener a la plaça de l'Ajuntament de València aquest diumenge, 16 de gener, a les 11.30  h, de manera estàtica i controlada, amb diverses mesures sanitàries, d'aforament i d'accés. L'esdeveniment s'adapta així al protocol de seguretat establit pel govern local per evitar qualsevol risc de contagi per la COVID-19.\nAquesta setena edició de la Festa de la Infantesa, que porta el lema «Som diversitat», compta amb Daniela Requena (Llibertat), periodista, activista LGTBI i influencer; Lucia Beamud (Igualtat), regidora delegada d'Igualtat, Polítiques de Gènere i LGTBI, Pobles de València i Espai Públic de l'Ajuntament de València, i Sénia Mulayali (Fraternitat-Sororitat), booktuber valenciana, per encarnar els personatges de les Magues de Gener.\nAixí, enguany hi participaran només 20 dels 51 grups de dolçaina i tabal, dansa, batucades, muixerangues, gegants i cabuts, animadors, associacions, institucions, plataformes, formacions musicals... que estaven previstos per a la cavalcada i que amb el seu compromís i generositat fan possible aquesta celebració declarada festa tradicional recentment.\nLes magues regalaran als xiquets roses de paper i un conte àmpliament il·lustrat, Matilde Salvador, una vida musical, sobre la figura de la gran compositora castellonenca, autora de la primera òpera en valencià, La filla del rei barbut, i l'única dona que ha estrenat una òpera, Vinatea, al Liceu de Barcelona.\nLa Festa de la Infantesa pretén d'aquesta manera ensenyar el valor de la música i retre homenatge a Salvador (Castelló, 1918 - València, 2007), una figura molt vinculada al Micalet, que la va guardonar amb el Premi Miquelet d'Honor el 1993 i va posar el seu nom a l'escola de música. Aquest conte, així com el titulat Les 3 Magues de Gener, amb textos de Cristina Escrivà i il·lustracions de Román Sánchez, es poden descarregar gratuïtament a la web i les xarxes socials de la societat musical.\nEls responsables del Micalet han manifestat que s'extremaran les mesures de seguretat i sanitàries. Així, els majors de 12 anys hauran d'ensenyar el passaport COVID-19 a l'entrada del recinte que estarà delimitat per unes tanques; l'ús de màscara serà obligatori en tot moment per a les persones majors de 6 anys i no es podrà fumar ni menjar; les cadires mantindran la distància necessària encara que els grups de convivència podran seure junts; i l'entrada i l'eixida del recinte haurà de fer-se de manera ordenada i mantenint les distàncies. Les persones sense reserva no podran accedir al recinte.\nL'acte és gratuït i podrà ser vist únicament per unes 600 persones assegudes que han reservat la seua plaça a la web de la Societat Coral el Micalet. L'aforament es va omplir ràpidament i ara l'entitat continua recollint noves peticions en una llista d'espera per si es produïren baixes d'última hora.


Frases de Joan Martínez, Facultat de Ciències (UAB)\nFrases mítiques de Joan Martínez, Facultat de Ciències (UAB)\nBuenu, i ara només falta resoldre'l no? Millor feu-ho a casa perquè perdríem molt de temps... (es posa a mirar la classe, que resta incrèdula)... Bé, la veritat és que no el sé fer.\n(parlant de subespais i de bases...) Això és una base ! M'hi jugo els meus fills !!!\n[el primer dia que arriba a classe, després de presentar-se i tal]... Bé, abans de començar, dir-vos que jo sóc normal [classe: mmm.... ]


Garriga: "El pressupost de Cultura augmenta ... - Govern.cat\nquery_builder 15 novembre 2021 11:39\nGarriga: "El pressupost de Cultura augmenta fins els 389,4 milions, la xifra més alta de la història de la Generalitat"\nLa consellera de Cultura anuncia que el Departament augmenta un 28,3% el pressupost\nEl pressupost de Cultura se situa en un 1,3% dins del global de la Generalitat, amb l’objectiu d’arribar al 2% al final de la legislatura\nL'increment més gran dels comptesrepercuteix directament en el sector: treballadors, equipaments i esdeveniments\nLes línies d’ajut al sector audiovisual s’eleven fins els 25 milionsi la Secretaria de Política Lingüística augmentarà el seu pressupost fins als 38,8 milions\nLa consellera de Cultura, Natàlia Garriga Ibáñez, ha anunciat avui que el pressupost del Departament de Cultura per a l’any 2022 augmenta i se situa en 389,4 milions d’euros. Garriga, que ha comparegut davant la Comissió de Cultura del Parlament de Catalunya per explicar els comptes per a l’any vinent, ha afirmat: "Estem parlant del pressupost de Cultura més alt de tota la història de Generalitat”.\nEl pressupost del Departament de Cultura augmenta un 28,3% respecte dels últims comptes aprovats. Garriga ha qualificat aquest increment com “una molt bona notícia” i ha ressaltat que “és un salt important que ens permet avançar cap al 2% que ens hem compromès a assolir al final de la legislatura”.  La consellera ha contextualitzat com es finança la cultura a Catalunya i el paper que hi tenen totes les administracions, destacant sobretot la tasca de les entitats municipals.\nEn relació a les despeses de totes les administracions públiques, la consellera ha establert dos objectius: primer, que la Generalitat arribi a aquest 2% de pressupost cultural a finals de legislatura, i segon, que en aquell moment Catalunya dediqui 200 euros per habitant en cultura, amb les aportacions del global de les administracions. A nivell europeu, aquesta xifra per habitant permetria equipar Catalunya a països com França o Finlàndia. A dia d’avui, Catalunya ja supera la mitjana d’inversió cultural tant espanyola com europea.\nL’augment més significatiu del pressupost del Departament està destinat als capítols quatre i set, que són els que tenen a veure tant amb les ajudes a l’activitat cultural com amb els equipaments. Això vol dir que l'increment més gran d’aquests pressupostos va a parar al sector, als treballadors, equipaments i esdeveniments. “Cada euro invertit en cultura ha de tenir el màxim potencial transformador per la gent”, ha recordat la consellera de Cultura.\nTotes les unitats del Departament de Cultura creixen per sobre del 25%, si tenim en compte la despesa no finalista i no financera, excepte la secretaria general, que creix un 18,2%. L’esforç més gran s’ha volgut fer en dues direccions generals: la de Cultura Popular i Associacionisme, que creix un 41%, i la d’Innovació i Cultura Digital, que és nova i per tant té un creixement net.\nPel que fa a les transferències al nostre sector públic, passen de 186,7 milions a 259,2 milions d’euros, que representa un creixement del 28% de mitjana. Destaquen el creixement de l’aportació al Consorci de l’Institut Ramon Llull, amb un 30% d’increment per a la internacionalització de la cultura, o la Institució de les Lletres Catalanes, que tradicionalment estava infradotada i que té un augment del 34,75%. També és remarcable l’increment del 30,48% a l’Institut Català de les Empreses Culturals (ICEC), que permet reforçar la tasca de suport i impuls a l’empresa cultural que tant ha patit els efectes de la COVID19.\nPel que fa a la contribució de la Generalitat als equipaments culturals d’àmbit nacional, la seva inversió total prevista durant el 2022 també augmenta, i se situa en un global de 31 milions d’euros. Per exemple, augmenta un 8,8% l'aportació al Teatre Nacional de Catalunya; un 16,95% al Museu Nacional d’Art de Catalunya; un 15,47% al MACBA; un 10,19% al Teatre Lliure; un 17,54% al Mercat de les Flors; un 4,54% a l’Auditori; un 9,52% al Palau de la Música i es consolida la participació econòmica del Departament de Cultura al Gran Teatre del Liceu. “Aquest primer augment pressupostari ha de permetre a aquests equipaments de referència augmentar la seva activitat diària, recuperar la capacitat inversora per a la millora de les instal·lacions i afrontar nous reptes com la digitalització o la internacionalització”, ha explicat la consellera.\nLes prioritats del Departament de Cultura\nTemàticament, les prioritats del Departament de Cultura es divideixen en quatre eixos: la creació d’un sistema cultural de referència, l’accés a la cultura, l’audiovisual i la llengua. Sobre la creació d’un sistema cultural de referència, la consellera ha explicat les aportacions destinades a arribar al 2%, reactivar els plans sectorials, impulsar equipaments i reforçar les xarxes que els connecten, impulsar polítiques actives d’internacionalització i a finançar els grans equipaments culturals.\nQuant a l’accés a la cultura, la consellera Garriga ha destacat les principals inversions per a la construcció d’una cultura inclusiva, feminista i verda, així com les aportacions per apropar el patrimoni a tothom a partir de l’augment del 25% de la Direcció General de Patrimoni. A més, el suport global a la creació, producció i exhibició de les arts visuals i escenicomusicals incrementa un 55% en relació a l’any 2020, fins assolir els 22 milions d’euros. En el camp de l’accés cultural, la consellera també ha recordat que Cultura està treballant conjuntament amb el Departament d’Educació per incloure continguts artístics en el sistema educatiu.\nSobre l’eix audiovisual i digital, la consellera ha explicat que mentre el Hub Audiovisual es construeix, “començarem a posar en marxa els seus programes relacionats, perquè l’audiovisual l’hem de fomentar des d’ara mateix. És per això que l’any 2022 destinarem 25 milions d’euros a les línies d’ajut al sector audiovisual.” Aquestes línies serviran per afavorir la producció audiovisual de cinema, ficció, animació, documental, així com els nous continguts per xarxes i el desenvolupament dels primers plans d’actuació del Hub. Paral·lelament, la nova Direcció General d’Innovació i Cultura Digital elaborarà el Pla de Cultura Digital, amb mesures per a l’enfortiment, dinamització i socialització de totes les disciplines de l’art digital i el videojoc a Catalunya.\nEn relació a la llengua, el Departament augmentarà el pressupost de la Secretaria de Política Lingüística de 31,2 milions d’euros a 38,8 milions. La conselleria impulsarà el Pacte Nacional per la Llengua i dedicarà 450.000 euros als treballs tècnics d’aquest pacte. També augmentaran les aportacions per a la normalització de l’aranès i la difusió de la llengua de signes catalana. En l'àmbit de la llengua, el Departament de Cultura destinarà 27,7 milions, un 17,3% més de recursos, per a millorar l’accessibilitat a la llengua catalana i incrementar els seus nivells de coneixement entre la població adulta i els nous parlants. La consellera també dedicarà 5 milions d’euros a assegurar una major presència dels productes audiovisual doblats o subtitulats en català, fet que representa un increment del 68%.


news_cabasmaleta - Biblioteca Virtual\nPoc a poc i adaptant-nos al temps que ens ha tocat viure, anem tornant recuperar les activitats de foment a la lectura.\nEl mes de març de 2020 ens va capgirar a tots la vida, i des de la biblioteca vam perdre el contacte amb l’Escola Sant Pau. Però les ganes de seguir treballant amb les entitats educatives del poble, ens permet recuperar les activitats que formen part del projecte de foment a la lectura #santpolllegeix.\nJa fa més de 10 anys que els alumnes de P3 a 2n de primària reben a casa la “Maleta viatgera”. La maleta és un regal en forma de llibres per compartir. Cada família, té els llibres a casa durant el temps suficient per llegir i descobrir totes les històries que s’hi amaguen.\nAquest any els llibres passaran quarantena de 48h entre família i família, però això no impedirà que pogueu compartir una estona de lectura amb els de casa.\nCabàs de llibres\nEls alumnes de 3r i 4t de l’escola Sant Pau, rebran ben aviat el “Cabàs de llibres” buit. Volem que siguin els propis alumnes els qui vinguin a la biblioteca a omplir-lo de les lectures que més els agradin i que després les comparteixin amb el grup-classe.\nCada quinze dies, el cabàs s’omplirà de noves històries i aventures escollides pels propis alumnes.\n10/10/2020 13:02 h.


Rubén Reyes Díaz - Viquipèdia, l'enciclopèdia lliure\n5 de gener de 1979 (1979-01-05) (39 anys)\nReal Avilés 35 (1)\nReal Oviedo 51 (2)\nVila-real CF 5 (0)\nGetafe CF 11 (0)\n→ Pontevedra CF (cedit) 15 (1)\n→ Pontevedra CF (cedit) 15 (2)\nPontevedra CF 33 (7)\nRayo Vallecano 53 (1)\nPontevedra CF 18 (0)\nCF Palencia 29 (0)\nRubén Reyes Díaz (Gijón, 5 de gener de 1979), és un exfutbolista asturià que jugava com a migcampista.\nRubén Reyes va començar la seva carrera esportiva en la seva Astúries natal. Va començar en el Real Avilés, primer al filial, el Navarro CF en 3a i després en el primer equip d'Avilés en 2ªB, arriba en la temporada 2000-2001 al Real Oviedo, equip amb el qual debuta en la Primera divisió espanyola. Els seus primers minuts els disputa en la jornada 6, en un Real Oviedo 3-1 Celta de Vigo. En la seva primera temporada en la màxima categoria, Rubén Reyes juga un total de 5 partits de titular i assoleix marcar un gol, en la jornada 11 en un Real Oviedo 4-1 Valladolid. En eixa temporada, el Real Oviedo queda tercer per la cua i no assoleix salvar la categoria.\nLa temporada següent, amb el Real Oviedo en la Segona divisió espanyola, Rubén Reyes participa més amb l'equip. Disputa un total de 29 partits com a titular. El seu equip acaba la temporada en el setè lloc. La temporada 2002-2003 Rubén Reyes fitxa pel Vila-real CF, equip amb el qual torna a jugar partits en la Primera divisió espanyola. Juga un encontre com a titular i surt des de la banqueta en quatre ocasions, acumulant poc més de 100 minuts en total.\nLa temporada 2003-2004, Rubén Reyes passa a formar part de la plantilla del Getafe CF, equip de la Segona divisió espanyola espanyola amb el qual tot just gaudeix d'oportunitats, doncs tot només té l'oportunitat de jugar en dos partits, sortint en ambdues ocasions des de la banqueta. Una temporada més tard torna a canviar d'equip. Deixa el Getafe i fitxa per l'Albacete Balompié de Primera divisió espanyola, equip amb el qual no disputa cap minut a causa de les lesions. En el mercat d'hivern de la temporada 2004-2005, es marxa cedit al Pontevedra CF. Rubén Reyes debuta en la jornada 26 en un Tenerife 0-0 Pontevedra. En mitja temporada, disputa un total de 14 partits com a titular, es converteix en un dels ídols de l'afició granada i assoleix marcar un gol, el qual li va fer al Celta de Vigo a Pasarón de falta.\nA pesar de fer un gran paper amb el Pontevedra CF, no impedeix juntament amb la resta de la plantilla que l'equip baixi de categoria. La seva bona actuació amb el Pontevedra CF fa que l'Albacete Balompié el repesque per a jugar amb l'equip en la temporada 2005-2006 en Segona divisió espanyola. No obstant això, Cesar Ferrando, entrenador de l'equip, tot just compta amb ell en 5 partits.\nRubén Reyes, davant les poques oportunitats que hi té, decideix rescindir el seu contracte amb el seu club i torna de nou al Pontevedra CF. Igual que succeís una temporada abans, Rubén Reyes arriba en el mercat d'hivern a Galícia, aquesta vegada, per a ajudar a l'equip a tornar a la Segona divisió espanyola. Aviat es fa amb un lloc en l'onze inicial i juga un total de 13 partits en els quals marca 2 gols. L'equip granat queda segon, es classifica per a les eliminatòries d'ascens, però no assoleix pujar a la Segona divisió espanyola.\nEn la seva segona temporada consecutiva en el club (2006-2007), Rubén Reyes no assoleix entrar en el començament de lliga en l'equip, encara que amb el pas de les jornades, l'entrenador li dóna la confiança i el migcampista asturià, es fa amb un lloc fix en el centre del camp. A pesar de produir-se un canvi en la banqueta en la recta final de la temporada, el migcampista asturià segueix sent un dels intocables en l'equip. Juga un total de 32 partits i marca 7 gols.\nL'estiu de 2007 decideix rescindir el seu contracte amb el Pontevedra CF per a enrolar-se en les files del Rayo Vallecano, equip en el qual jugarà durant la temporada 2006-07. El 2008 aconsegueix l'ascens a Segona Divisió amb els madrilenys, tot jugant 17 partits a la categoria d'argent.\nObtingut de «https://ca.wikipedia.org/w/index.php?title=Rubén_Reyes_Díaz&oldid=18960444»\nFutbolistes del CF Palencia\nLa pàgina va ser modificada per darrera vegada el 14 oct 2017 a les 23:37.


Creu Roja obre 19 places d'acollida per a refugiats a Mataró | Mataró Ràdio\nCreu Roja obre 19 places d'acollida per a refugiats a Mataró\nDc, 23/08/2017 - 12:44\nLa Creu Roja ha obert a Mataró 19 places d'acollida per a persones refugiades. El centre, ubicat a les Cinc Sènies, es va posar en funcionament el passat diumenge amb un equip interdisciplinar d'una desena de persones i amb el suport del voluntariat. Amb aquesta ampliació a Mataró, la Creu Roja ja compta amb 223 places d'acollida arreu de Catalunya, amb capacitat per acollir 446 persones l'any. I s'espera ampliar aquesta capacitat a 516 persones a finals d'aquest 2017.\nAra mateix, Mataró disposa de té 19 llocs per a refugiats, que, en el màxim de sis mesos, es reemplaçaran amb 19 places més. De moment el centre es troba a l'espera de l'assignació de persones.\nEl coordinador de la Creu Roja de Mataró, Santi de Arcos, ha explicat que la capital del Maresme ja té experiència en acollir refugiats, però ara és la primera vegada que es desenvolupa a la ciutat la primera fase del programa d’acollida.\nLa Casa Corona de Mataró, un espai dedicat a la masoveria habilitat ara com a centre d'acollida, és possible gràcies al gest altruista d'un particular de la ciutat que ha ofert els espais del seu habitatge per poder acollir aquestes persones. Així mateix, com en la fase d'integració les persones que viuen a la ciutat tenen recursos facilitats per entitats o particulars dirigits a aquesta finalitat.\nLa Creu Roja és una de les entitats socials que gestiona el programa estatal d'acollida i integració per a població refugiada, del qual formen part les noves places obertes a la capital del Maresme. Per cobrir de forma integral les diverses necessitats es fa gracies a la xarxa social de Mataró.\nA Mataró, es desenvoluparà la primera fase d'aquest programa, corresponent a l'acollida inicial, de sis mesos de durada. Durant aquesta fase inicial, es cobreixen totes les necessitats bàsiques de les persones refugiades i se'ls proporciona allotjament en places d'acollida residencial. D’aquesta manera, s’ha de poder concentrar el màxim en el coneixement de l'entorn del país d'acollida i sentar les bases del seu procés d'integració.\nD'aquesta fase dependrà l'èxit de la segona, que consta d'una acollida de 18 mesos d'assentament en el territori. Aquest centre compta amb altres activitats per facilitar l'acollida i la integració, com també formacions en llengua i coneixement de l'entorn i, suport en la recerca d'habitatge i feina.\nLa Creu Roja també es coordina ambla Generalitat de Catalunya per facilitar l’accés de les persones refugiades a la xarxa de serveis públics (ensenyament, salut, etc), així com amb els consistoris de les diferents localitats en què es troben acollits els sol·licitants d’asil, com és el cas de l’Ajuntament de Mataró.


candidats joves al capdavant | Isaac Peraire Soler\ncandidats joves al capdavant\nAquest dissabte vaig anar a l’acte de presentació del candidat d’Esquerra a Cardona (info aquí). Dimarts de la setmana passada jo mateix participava a una taula rodona a l’Angle Obert sobre joves i política (mireu-la aquí, a partir de l’hora i 24 minuts), en la que jo era l’únic que ocupo el primer lloc d’una candidatura.\nIgual que jo, però, a la Catalunya Central hi ha uns altres joves que estan al capdavant: la Mònica a Berga, l’Eloi a Fonollosa i el Ferran a Cardona, per exemple. 3 amics i companys. I ho fem encapçalant grups diversos i plurals, sota les sigles del partit de Macià i Companys, d’un partit amb 80 anys d’història: Esquerra Republicana de Catalunya.\n“Ser jove no és cap excusa. Sinó al contrari. Tenim més força que mai i que ningú. La nostra generació no podem mirar cap a una altra banda i creure que tot això no va amb nosaltres. Ens toca agafar el timó”. Dèia el Ferran. Ho comparteixo.\nI és que som exigents. Estem preparats. Estem a punt. Estem disposats a donar tot el què puguem d’una de les millors etapes de la vida, la joventut, a un projecte col·lectiu, un projecte de poble, il·lusionats i il·lusionant.\nL’Eloi és del setembre del 1987, la Mònica del febrer del mateix any, el Ferran és del març del 1986. Així que d’entre ells, jo encara sóc el més gran d’edat. Compartir generació amb ells, amb gent fantàstica, dóna seguretat i convenciment de que el que estem fent val la pena.\nLa Mònica i el Ferran, a la part de sobre. L’Eloi i jo, a sota:\n*Arreu del país hi ha altres candidats caps de llista joves com nosaltres. De tots els colors polítics. Una abraçada a tots!\n23 març 2011 Món Estrany4 comentaris\nÒria ha dit:\n24 març 2011 a les 11:33 am\nCompanys, companyes! Grans persones!!!!\nCrec que us he de felicitar, ja ara, i no esperar-me al 22 de maig!!!! Així que… FELICITAAAAAAAAAAAATS!\nCrec que darrerament la política es veu per la majoria de la societat com quelcom a evitar, i segurament pel jovent, més!\nJo sóc de la opinió contrària! Sovint no es fa la reflexió que per poder viure mínimament bé, hi ha persones al darrere que dediquen hores, esforços i fan sacrificis pel bé comú!\nTreballar en política per millorar el benestar, les llibertats, el dia a dia de la gent, és fantàstic! I la millor forma per fer-ho, és entrant a treballar des dels municipis, on a través del tu a tu pots conèixer més directament les problemàtiques que potser a tu no t’afecten, però que al veí del costat sí!\nAixí que prendre la decisió d’encapçalar un projecte per canviar les coses ja de per sí és una victÒRIA!!!! XD\nI sabent la implicació que cadascun teniu (bé, l’Eloi no tinc el gust, però segur que també!) al vostre municipi, les entitats amb les que col·laboreu, escolteu, PARTICIPEU ja de per sí és la segona victòria, i el senyal clar i inequívoc que esteu fent les coses estupendament bé!\nNo tindria sentit presentar-se a un lloc d’on no es participa, i que per tant, no es coneix, i que per tant no es pot millorar!!!!\nI finalment acabo (m’estic allargant…) afirmant que malgrat la joventut de tots, sé que tots (bé, altre cop l’Eloi no tinc el gust… però segur que també! ) porteu temps treballant en el projecte, i coneixent de primera mà com funcionen les coses! Així que a més de l’energia que es denota ja, pròpia de la joventut, hi ha l’experiència al darrera que no necessàriament una persona de 50 anys ha de tenir (potser no s’ha implicat mai en aquest món, i per tant no el coneix…)\nAixí que nois, noies!!!! Altres cop moltes felicitats!\nI aquest és el primer, però segur que no serà l’últim; perquè estic convençuda que seguireu fent una bona feina dia a dia!!! (i si m’ho permeteu… jo us hi ajudaré… una miqueta… )\nGerard Gómez del Moral ha dit:\n24 març 2011 a les 8:40 pm\n“Som exigents. Estem preparats. Estem a punt. Estem disposats a donar tot el què puguem d’una de les millors etapes de la vida, la joventut, a un projecte col·lectiu, un projecte de poble, il·lusionats i il·lusionant.”, n’estic tan segur que esteu preparats i a punt que confio cegament amb qualsevol de vosaltres quatre.\nSereu regidors i alcaldes magnífics, implicats amb el vostre entorn, amb la vostra gent, amb el jovent, sí; però també amb els adults, amb els treballadors, amb la infància, amb la gent gran…\nTeniu l’empenta de la gent jove, i amb això sereu capaços de conquerir tot allò que us plantegeu. Ja saps el meu apreci personal, Isaac, confòs amb la pròpia admiració, però n’estic segur que més enllà del futur, que ho sereu, sou el present de Berga, Cardona, Fonollosa i, per descomptat, Prats de Lluçanès!\n25 març 2011 a les 11:07 am\nGràcies pels vostres missatges!!\nTreballem, molt, per assolir els objectius. Amb l’ajuda de tothom. Al costat de tothom.\n8 agost 2011 a les 6:27 pm


Una família vulnerable denuncia que els han tallat llum i aigua al pis que estan ocupant - Empordà\nUna família vulnerable denuncia que els han tallat llum i aigua al pis que estan ocupant\nAfirmen que la situació és «desesperant» ja que tenen tres menors a càrrec La família ha demanat a l'Ajuntament d'accedir a un lloguer social, però, segons apunten, els responen que és complicat pel fet de no tenir una ordre de desnonament\nJUDITH VILADOMAT PUIGGRÒS. GIRONA 08.04.2021 | 06:30\nRosa Maria Amador, a l'habitatge que està ocupant al carrer Universitat de Cervera. MARC MARTÍ\nRosa Maria Amador, a l'habitatge que està ocupant al carrer Universitat de Cervera.\nUna família en situació de vulnerabilitat denuncia que els han tallat el subministrament de llum i d'aigua en l'habitatge que estan ocupant, i per això demanen poder accedir a un lloguer social. Rosa Maria Amador porta quatre anys ocupant l'immoble, al carrer Universitat de Cervera, amb el seu home i tres fills menors d'edat ?de 7 anys, 4 anys, i un nadó de dos mesos. «Vaig venir a un pis d'ocupa, perquè no tinc com pagar un lloguer amb tres nens petits», lamenta. Amador explica que ni ella ni la seva parella troben feina i que ara reben un ingrés de renda mínima. Ella va trobar una feina temporal de cuinera però la va perdre arran del confinament.\nFa cosa d'un any, la situació se'ls va agreujar al bloc, propietat d'un gran tenidor. Amador afirma que els van començar a treure el subministrament de llum i aigua de forma intermitent. Fins fa dues setmanes, quan els van tallar la llum de forma permanent, i set dies més tard, l'aigua. A causa d'això, lamenta que les circumstàncies i les condicions de vida s'han tornat «desesperants».\nAmb tot, Amador ha demanat poder accedir a un lloguer social «per jo poder pagar la meva llum i l'aigua, i que no me les tallin», sigui en aquest bloc o un altre immoble. Segons apunta, des de Serveis Socials li responen que, d'una banda, ara mateix no hi ha vivendes disponibles, però també «que no em poden reallotjar perquè no tinc una ordre de desnonament». Per al subministrament d'aigua, diu que des del consistori li han transmès que hi buscarien solució. D'altra banda, explica que ha intentat contractar la llum amb la companyia elèctrica, posant-la a nom seu, però «si no soc propietària o tinc un contracte de lloguer no ho poden fer», indica.\nMentrestant, denuncia que porta una setmana sense aigua, i dues sense llum. Això ha tingut conseqüències de salut per a dos dels seus fills: per un costat, exposa que al seu nadó li han diagnosticat bronquiolitis a causa del fred, i de l'altre, el fill gran diu que «té por i no vol venir al pis per la falta de llum», i que el seu estat ?té hiperactivitat? ha empitjorat des que s'han quedat sense, fins a l'extrem que el metge l'ha derivat a un tractament psicològic.\nEn el dia a dia també passen dificultats: «no tenim aigua per cuinar, i per anar al lavabo, hem de comprar garrafes i pujar-les els tres pisos d'escales», detalla.\nAmador explica que hi ha almenys una desena de famílies més amb menors d'edat que estan ocupant pisos al mateix bloc, igual que ells, «per necessitat», i que estan en contacte amb Serveis Socials. De fet, la major part de l'edifici està ocupat, tot i que hi ha alguns immobles on hi viuen persones que en són propietàries.\nTres àrees treballen en el tema\nDes de l'equip de govern, en concret les àrees d'Habitatge, Serveis Socials i Seguretat, estan treballant en la problemàtica del bloc. Argumenten que «casos com aquest, així com la resta de casos que hi ha a Girona, cal estudiar-los bé» i apunten que «és important poder atendre aquestes i altres famílies per trobar una solució, i alhora poder garantir la convivència veïnal a qualsevol punt de la ciutat». De fet, fonts del consistori afirmen que han tingut constància de «problemes de convivència» a causa d'«actituds delinqüencials» a l'edifici, d'altres persones que també hi tenen un pis ocupat.\nD'altra banda, des de l'Ajuntament lamenten «que el Tribunal Constitucional espanyol hagi tombat diversos articles del decret llei de la Generalitat del 2019 que regula les mesures urgents per millorar l'accés a l'habitatge». Aquest fet «suposa perdre l'eina que teníem les administracions per pressionar els grans tenidors, que ara, per exemple, no estaran obligats a facilitar lloguer social a les persones vulnerables ni estaran obligats a mobilitzar el parc d'habitatge buit». En aquest sentit el consistori ha hagut d'aturar un protocol que anava en aquesta direcció.


La Generalitat inclou els trens regionals a la tarifa integrada de Lleida, però no millora freqüències – Promoció del Transport Públic\n■ La Generalitat culmina la integració tarifària de tots els trens regionals i de rodalia als àmbits del Camp de Tarragona, Girona i Lleida\n■ La integració tarifària permet importants estalvis econòmics i poder aprofitar tots els serveis disponibles en cada moment, siguin bus urbà, bus interurbà o tren\n■ Rodalies de Catalunya i Alsa unifiquen la seva oferta en un mateix horari, afavorint el màxim aprofitament de l’oferta actual\n■ La PTP reclama un servei de rodalies ferroviàries funcionant cada hora i un servei de bus no solapat i complementari que arribi al 40% de la població que no viu a capitals de comarca.\nAmb la incorporació dels trams ferroviaris Lleida-Vinaixa i Lleida-Sant Guim de Freixenet es completa en bona part la integració tarifària del transport públic a Lleida. Era un punt crucial i esperat. Per això hem de felicitar qui ho ha fet possible: la conselleria de Territori i Mobilitat, i Fomento. A partir d’ara, amb un sol títol, podrem utilitzar fins a tres transbordaments (tren, bus interurbà i bus urbà) sense cap cost afegit i amb estalvis de fins al 87% sobre el cost del bitllet senzill actual. Amb un bitllet multiviatge haurem de poder anar des del nostre poble fins a l’Arnau, per exemple, combinant bus i tren.\nCal entendre la xarxa de rodalia i la integració tarifària com un arbre de dues soques (tren i bus) i ben arbrat. Vol dir que s’arribi a tot arreu, no només a les capitals de comarca; amb bons preus i serveis competitius.\nOn caldrà posar èmfasi, doncs, a partir d’ara?\nDels 14 nous expres.cat, sis surten en menys de 30 minuts de diferencia amb els trens preexistents de la línia R12, i en tres casos, les diferències en les sortides són inferiors als set minuts. Si comptem altres serveis exprés els solapaments arriben a 10 casos (vegeu annex 1). A més d’integrar, caldrà coordinar serveis, evitant duplicitats bus-tren com succeeix ara; sempre tenint present que, en cas de duplicitat, el tren és el més eficaç; i als altres casos, el bus pot arribar millor al 40% de la població que viu allunyada de la capital de comarca.\nAprofitar la rapidesa de la línia Lleida-Cervera. La PTP va plantejar el 2011 uns senzills canvis d’explotació que podrien garantir un tren cada hora (vegeu annex 2) sense un increment significatiu de cost. Recordem que a les rodalies de Lleida no s’ha incorporat cap nou servei, a diferència de Tarragona i Girona. En la mateixa línea, s’espera que el nou servei que planifica FGC sobre la línea Lleida – Balaguer i extensió a la Pobla segueixi criteris de freqüència cadenciada horària.\nAlmacelles té vies i una cèntrica estació (o tenia), i no hi para cap tren. Esperonem la conselleria deTerritori i Mobilitat a fer reeixir aquest tram ferroviari (Lleida-Raimat-Almacelles) per tal d’incloure’l dins de la integració tarifària.\nTot plegat no treu el mèrit aconseguit amb la inclusió de Renfe a la integració tarifària. Ara, però, cal continuar treballant per a fer una xarxa de transport públic que sigui efectiva, eficient, sostenible i equitativa a tot el territori.\nANNEX 1. Solapaments bus tren a la línia Lleida – Cervera\nFont: PTP a partir d’horaris oficials.\nANNEX 2. Proposta de modificació horària realitzada a la Generalitat de Catalunya i a Renfe Operadora, el mes d’abril de 2011\nDescarregar Annex 2\nDescarregar Comunicat complet en PDF\nAnteriorPublicació anterior:Carta del dia: “Integració tarifària, molt per fer”SegüentPublicació següent:Neix la ‘Plataforma per la Qualitat de l’Aire’ amb 24 propostes per combatre la contaminació atmosfèrica


Segons Informa Radio Sant Feliu El Banc de Sang i Teixits ha enviat una nota d’agraïment, en nom de les persones que la necessiten, tots els participants i entitats que varen col·laborar en la Marató de Sang que el passat dissabte es ve portar a terme a la sala Las Vegas de Sant Feliu. Els resultats són els següents:\nDonacions admeses: 331\nNous donants: 80\nQUINA DE L’A.D.GUÍXOLS I QUINA INFANTIL\nTradicional Quina de Nadal organitzada per l’Ateneu Deportiu Guíxols, a la Sala de Festes Las Vegas a les 6 de la tarda els dies 25 i 26 de desembre i dies 1, 3 i 6 de gener. Importants premis per als participants en la quina del centenari del club degà de la ciutat.\nD’altra banda, el 3 de gener, prèvia a la quina de l’Ateneu, a les 16:00 hores, l’Espai la Milana n’organitza una d’infantil a la mateixa Sala Las Vegas destinada a nens i nenes de totes les edats amb les seves famílies.\nA partir de les 16:00 h. obriran les portes els cartrons pel preu de 6€. La quina es portarà a terme entre les 16:30 h. i les 19:00 h. i hi haurà servei de bar a càrrec de Las Vegas. Hi haurà un munt de regals, sorpreses i es comptarà amb l’animació del caçador, el llop milaner i la Fada Iris. Hi participen una cinquantena d’establiments i hi col·labora l’Ajuntament de la ciutat.\nDEMANEN FOTOS DEL BARRI DEL PUIG\nDes de Pla de Barris s’ha rehabilitat i adequat l’edifici els Safaretjos per a ús cívic, que està situat just davant de la Plaça del Puig i que pretén ser un centre on s’hi podran fer activitats tant des de l’ Ajuntament com des de les mateixes associacions.\nUna de les propostes de l’ Ajuntament és fer-hi un centre d’interpretació de l’edifici amb fotografies que reflectiran la vida del barri del Puig i l’ús de l’edifici en el seu temps.\nDes del Pla de Barris, fan una crida a tots aquells ciutadans que disposin de fotografies del Barri del Puig i vulguin cedir-les a l’ Ajuntament per poder fer una bona representació del que antigament era el barri.\nUs podeu posar en contacte amb l’Oficina de Pla de Barris, al c/Penitència, 10 o bé trucant al 972327019\nPRIMER BANY DE L’ANY SANT FELIU DE GUÍXOLS\nCom és tradició, Sant Feliu de Guíxols convida els valents del país a celebrar l’entrada d’any amb una bona remullada a les aigües de la badia L’1 de Gener a les 13:00h: el lloc de concentració és el segment de platja que s’ubica just davant de l’Ajuntament de Sant Feliu de Guíxols.\nSi esteu disposats a desafiar les temperatures hi esteu convidats per l’Aquàtic Club Xaloc i Club Xaloc i CE Montclar, amb col·laboració de l’Ajuntament de Sant Feliu de Guíxols.\nCAMPIONAT DE CATALUNYA SÈNIOR DE TAEKWONDO\nDiumenge, 14 de desembre, es va celebrar el Campionat de Catalunya Sènior de Taekwondo de modalitat de combats, El taewkwondista ganxó Pol Fernández Rodriguez, després que en l’últim mes havia realitzat 3 campionats d’alt nivell guanyant-los tots, malgrat que estava cansat i tocat, va decidir amb el seleccionador català que encara que és júnior podia participaren el campionat sènior per veure a quin nivell es trobava quant a absoluts. No va tornar a defraudar malgrat les condicions en què es trobava i va aconseguir arribar a la final, tot i que la va perdre 4-3, quedant segon i medalla de plata. Va fer un bon campionat demostrant que pot fer el salt a una categoria superior amb garanties de fer un bon paper.\n5 NOTÍCIES + 5 IMATGES DE SANT FELIU added by Redacció on 23/12/2014\nVerificació (no es una màquina) * Time limit is exhausted. Please reload CAPTCHA. + nou = deu


Xavi Alba, director del Tiquets d'Albert Adrià, obre el seu propi negoci i s'endinsa a la cuina de taverna fina i amb amor de barri\nDijous, 01/10/2020 | Actualitzada 08/10/2020 - 11:47\nTinc un debat intern –més a prop del cap que de l’estómac– per escollir entre dos plats del Bodega Pasaje 1986: la rajada a l’all cremat i el pollastró socarrimat a la brasa amb una esplèndida ceba escalivada.\nL’au parla d’una tendència massiva: a Barcelona bat les ales la devoció pel pollastre, variant a l’ast, segurament perquè la peça marejada respon a aquesta època de luxes possibles.\nEl peix cartilaginós refereix una tendència tranquil·la: abans dificilíssim de capturar a les taules locals, ha deixat de ser una raresa d’iniciats. Entre les recents rajades, la de la Taverna Oníric.\nAquest 2020 per llençar a les escombraries (no reciclable) suma obertures suggestives i variades, amb èmfasi en el ‘bodegueig’ i el ‘taverneig’: Mirch, Soluna, Taberna Noroeste o el Bodega Pasaje 1986, amb un nom més llarg que la declaració de la renda i on mana Xavi Alba, director de Tickets, i on cuina Patrick Picarín, a qui vaig conèixer a Caldeni i a qui vaig ressenyar quan va obrir el bistronòmic Alea (2010). Recordo de llavors el ravioli de cua de boví; recordaré d’ara la rajada amb què canta bingo.\nXavi Alba fa una dècada que està amb Albert Adrià i aquesta educació en l’elit li permet bregar amb una bodega-taverna-fonda amb suficiència: «És una tornada a la realitat». Tickets és la suprarealitat i Pasaje 1986, el realisme. El present/futur de la restauració passa per la novel·la social. Qui segueixi amb preus desmesurats s’enfonsarà.\nAl Kostat: ¿de què fa gust un pollastre cubista?\nQuan el seu soci –aliè a l’hostaleria– li va parlar d’un restaurant gallec en traspàs, Xavi va pensar com a model en la pròxima Granja Elena, tot i que hi veig més similituds amb la Bodega 1900, un altre negoci d’Adrià-Iglesias, el cuiner del qual, Robert Lechuga, l’ha assessorat.\n«Aquest barri m’agrada moltíssim». El Xavi és veí de l’Hospitalet. La frontera/no frontera amb Barcelona és al costat. La descentralització gastro és una bona notícia: que la qualitat es reparteixi i s’estengui és una bona notícia.\nLes mongetes tendres amb patates\nVaig entrar amb una cervesa Turia ben tirada, els llardons de Cadis amb cotnes (sobra la ratlladura de llimona: exigeix massa a uns resquills fins) i una anxova guapa de Salazones Moreno.\nXavi Alba, en un dels menjadors de la Bodega Pasaje 1986. / JORDI COTRINA\nPa de la Fleca Iglesias ben sucat amb tomàquet: ho remarco perquè l’ONU hauria d’intervenir pel maltractament del pa amb tomàquet als restaurants.\nSeitons adobats i fregits, i molt bé.\nUna ració de Sol amb els tomàquets de Barbastre, ceba tendra i piparra de la casa Zubelzu.\nPasso a les postres abans de tornar a la narració cronològica: préssec amb vermut, maduixa i gelat de sanguina/Campari i una torrada amb massa de brioix de Triticum a la qual li faltava una mica de sucre a la superfície.\nRecomano dos platillos l’autoria dels quals pertany a altres restaurants i que aquí troben un encaix perfecte: l’ensaladilla russa amb patates palla a la manera de Suculent (cal menjar-la veloçment perquè cruixin) i les patates i mongetes tendres bullides d’Al Kostat. En aquest tram bec la Mencía del Petit Pittacum i la garnatxa/samsó del Sileo i tan a gust.\nM’he reconciliat amb el terrible bullit de la meva infància gràcies a aquest plat tan senzill i necessari com cordar-se els cordons de les sabates, que ja he tunejat degudament a casa amb alternances: escaldo la mongeta tendra i enforno el tubercle amb herbes seques i després ho treballo amb oli d’oliva i forquilla.\nEls nostres restaurants tenen un dèficit de verdures i hortalisses, i les amanides són menys audaces que un pasdoble, a diferència d’Itàlia, com li agradava recordar a l’escriptor i periodista i italianòfil Rafel Nadal.\nQui hagi arribat fins aquest punt potser s’emportarà un desengany, perquè no escolliré: em quedo amb totes dues coses.\nAmb el guisat mariner, perquè la rajada era perfecta i la salsa es comportava amb subtil servitud.\nAmb el ‘coquelet’, untat al començament del servei amb la salsa ‘persian market’ de l’empresa Verstegen, perquè va sortir al seu punt, segons els manejos de la cuinera Juliana Esteve: la pell, exaltada; i la carn, domesticada.\nPenso una altra vegada en els ocells de corral i que són recurs i consol en els temps difícils.


El Bisontes Castelló s’acomiada de la copa del rei despres de caure davant el Peñiscola (2 a 4) | Notícies Dígitals\nEl Bisontes Castelló s’acomiada de la copa del rei despres de caure davant el Peñiscola (2 a 4)\n12/10/2017 13/10/2017 bisontesfs, copa del rei, peñiscola\nInformació i Foto; http://www.bisontescastellon.com\nBisontes Castelló s’acomiada de la Copa del Rei després de caure 2-4 davant el Peníscola en un gran partit marcat en els seus minuts finals per les faltes acumulatives que condemnaven als de Manuel Collado després d’anar bona part de l’eliminatòria per davant en el marcador. Els més de 2000 espectadors que es van donar cita al Pavelló Ciutat de Castelló van acomiadar a la finalització de la trobada amb una gran ovació conscient del gran treball dels blaus.\nEspectacular i elèctric derbi viscut al Ciutat de Castelló que no va defraudar a ningú. Les oportunitats d’un equip eren respostes per l’altre fent-emprar a fons als dos porters i, com no, amb l’aparició dels pals com va ser per a Lucas Bolo que va estavellar la pilota a la fusta des d’un costat. Al minut 9, el mateix Lucas Bolo va obrir el marcador amb un xut amb l’esquerra imparable a l’escaire després d’un córner botat per Míchel que camina poder fer Salam. Poc va durar l’alegria al Peníscola ja que en el 10 Tití, amb un golàs, va posar la pilota en la mateixa esquadra en una falta indirecta des de la frontal. Bisons era un vendaval i així Juanito aconseguia superar a Molina i col·locar per davant als de la capital de la plana a tocar del descans.\nLa segona part va ser un calc de la primera part però en cansament dels dels equip sota la intensitat. Falcón va treure un intent de Orzáez i poc després Mauricinho va pegar al pal. Míchel va tenir l’empat de xut creuat i Bagatini tampoc va trobar porta amb un cop de puntera. Entremig Bisons va gaudir d’una claríssima ocasió en una passada de David que Diego va rematar sense fortuna al segon pal; mentre que a l’equador del segon període l’un contra un Tití ho va desbaratar Molina. Al 34 ‘els col·legiats assenyalaven una molt discutida falta de David que era la sisena local i, a més, era expulsat per doble groga. Mauricinho no fallava el doble penal i va pujar el 2-2 a l’electrònic. El Peníscola es va col·locar de nou per davant amb un gol de Tobe, al 35, rematant a porta buida en el segon pal. Bisons va treure a Thiago de porter-jugador i prop va estar el 3-3; però Mauricinho treure de cap sota pals. A 8 segons del final de nou un doble penal per als de Canillas ho va anotar Mauricinho per tancar el marcador. Ara toca centrar-se en Lliga on els blaus tornaran a jugar a casa aquest dissabte a les 17: 30h davant el Mengibar.\n← Frank Castelló i David Cubillas varen analitzar el partit de lliga disputat per el Castelló davant l’Eldense\nMes de 300 persones acudiran al congres magdalener que es celebrarà del 17 de novembre al 2 de desembre →


El Parlament acull el lliurament del premi Protecció de Dades en el Disseny 2016 - Parlament de Catalunya\nEl Parlament acull el lliurament del premi Protecció de Dades en el Disseny 2016\nDilluns, 20 de juny de 2016. Palau del Parlament\nD'esquerra a dreta, Sergi Freixa, Raymond Lagonigro, Ramon Oller, Carme Forcadell, Wilbert Tomesen, M. Àngels Barbarà i Javier Parra\nL'Autoritat Catalana de Protecció de Dades (Apdcat) ha lliurat aquest migdia el premi Protecció de Dades en el Disseny 2016 a l'aplicació informàtica MyTrackingChoices en el marc de la jornada 'El nou reglament, un repte per a les empreses', sobre el nou reglament europeu de protecció de dades, que ha tingut lloc al Parlament. La presidenta ha lliurat el premi, i a la cloenda de l'acte ha destacat la importància del nou reglament, que incideix directament "sobre els drets i les llibertats de la ciutadania europea".\nEls premiats han estat els investigadors de la Universitat Rovira i Virgili i l'Institut National de Recherche en Informatique et en Automatique, de França, Javier Parra, Claude Castellucia i Jagdish Prasad, responsables de MyTrackingChoices, una aplicació que permet als usuaris saber el seguiment que les empreses d'internet poden fer de la seva navegació per la xarxa. La presidenta també ha lliurat els accèssits a Sergi Freixa, un dels responsables del projecte 'User authentication', i a Ramon Oller, del Grup de Recerca Data Analysis Modeling de la Universitat de Vic, pel projecte 'Preservació dels secrets estadístics en la difusió de dades geocodificades'.\nForcadell, en la cloenda de la jornada, ha felicitat els guardonats i ha reivindicat el nivell de la investigació de les universitats catalanes. Així mateix, ha remarcat que l'ús imparable de les tecnologies de la informació i la comunicació ha comportat grans avenços, "ha dinamitzat l'activitat humana i ha transformat empreses, i també l'administració pública". "Però no hi ha veritable progrés si no s'avança també en el terreny dels drets i les llibertats", ha afegit, punt en què ha destacat la importància del nou reglament europeu sobre protecció de dades.\nA la cloenda de l'acte també hi ha intervingut la directora de l'Apdcat, M. Àngels Barbarà, que ha assegurat que el nou reglament "ens posa davant de nous reptes i oportunitats" i que la "privacitat és un dret que té especial significat" en la societat digital. En aquest sentit, ha asseverat, "les persones han de poder decidir de forma lliure tot el que els afecta". "El repte que ens queda és el d'aconseguir que la societat mantingui i reforci els drets conquerits", ha conclòs.\nSantiago Farré, secretari del jurat i cap de l'assessoria jurídica de l'Apdcat, ha llegit l'acta del premi.\nMés control per als ciutadans\nLa jornada ha començat a les deu amb la intervenció de Wilbert Tomesen, vicepresident de l'autoritat holandesa de protecció de dades i de l'òrgan de control d'Europol i membre permanent d'Eurojust, que ha analitzat el nou reglament, que permetrà que els ciutadans puguin controlar millor les seves dades personals en poder de les administracions públiques i les empreses, que, d'altra banda, podran aprofitar al màxim les oportunitats del mercat únic digital en reduir-se les barreres burocràtiques.\nTot seguit, Rodolfo Tesone, president de l'Associació d'Experts Nacionals de l'Advocacia TIC, i Ricard Martínez, expresident de l'Associació Professional Espanyola de Privacitat i cap del servei de transparència de la diputació de València, han participat en una taula rodona sobre com poden afrontar les empreses TIC l'aplicació del nou reglament.


Com utilitzar qualsevol imatge com a fons d'un xat de WhatsApp | actualitat iPhone\nCom utilitzar qualsevol imatge com a fons d'un xat de WhatsApp\nWhatsApp mai s'ha caracteritzat per ser una de les aplicacions que més opcions ofereix a l'hora de personalitzar-la. Tampoc a l'hora d'oferir funcions noves ja que principalment es dedica a copiar el que funciona i li mola d'altres aplicacions (principalment de Telegram), donant a entendre que el departament de disseny no existeix, a l'igual que tampoc existeix a Facebook o Instagram.\nFa uns mesos, WhatsApp es va actualitzar per afegir els missatges temporals, missatges que desapareixen als 7 dies. Aquesta mateixa actualització, també afegia una nova funció, similar a la que ja ens oferia Telegram, que ens permet utilitzar qualsevol imatge del nostre dispositiu com a fons de xat. Si vols conèixer com utilitzar qualsevol imatge com a fons de qualsevol xat en WhatsApp, et convido a que segueixis llegint.\nEl primer que hem de saber és que reemplaçar el fons natiu de WhatsApp dels nostres xats, és una funció que està disponible tant en xats individuals com en xats de grup. Una altra cosa de hem de saber, és que les imatges que mostrem només es mostraran al nostre xat, Mai al xat d'altres persones. Un cop, tenim clar aquests dos punts vam començar amb l'explicació.\nUn cop hem obert WhatsApp, ens dirigim fins la conversa en la qual volem afegir una imatge que tinguem emmagatzemada en l'aplicació Fotos.\nA continuació, premem sobre el nom de la persona o de grup per accedir a les opcions i premem a Fons de pantalla i so.\nSeguidament, premem Tria un nou fons de pantalla.\nA la finestra que es mostra a continuació, podem seleccionar colors Clars, Foscos i Colors sòlids. Just a la fin, apareix l'opció per afegir imatges de l'aplicació fotos.\nA l'prémer en aquesta opció, tan sols hem de seleccionar quina foto volem que es mostri i prémer en fixar.\nRuta completa cap a l'article: actualitat iPhone » aplicacions iPhone » Com utilitzar qualsevol imatge com a fons d'un xat de WhatsApp\nLa nova política de privacitat de WhatsApp ens obliga a compartir els nostres dades amb Facebook


El Programa de Desenvolupament Rural 2007-2013 es tanca amb una inversió de prop de 1.000 milions d'euros de fons públics a Catalunya — Associació d'Iniciatives Rurals de Catalunya\n/ El Programa de Desenvolupament Rural 2007-2013 es tanca amb una inversió de prop de 1.000 milions d'euros de fons públics a Catalunya\nEl Programa de Desenvolupament Rural 2007-2013 es tanca amb una inversió de prop de 1.000 milions d'euros de fons públics a Catalunya https://www.desenvolupamentrural.cat/actualitat/noticies/el-programa-de-desenvolupament-rural-2007-2013-es-tanca-amb-una-inversio-de-prop-de-1-000-milions-d-euros-de-fons-publics-a-catalunya https://www.desenvolupamentrural.cat/@@site-logo/logo-arca-gran.svg\nEls pagaments del Programa de Desenvolupament Rural (PDR) de Catalunya 2007-2013 es van tancar, el passat 31 de desembre de 2015, atenent a què el marc normatiu comunitari permetia realitzar pagaments fins aquesta data amb càrrec a aquest programa. Així, s’ha aconseguit una execució de pràcticament el 100% dels fons comunitaris Fons Europeu Agrícola de Desenvolupament Rural (FEADER) disponibles durant aquest període. En concret, s’han executat 313.957.685 euros, que suposa el 99,99% dels fons FEADER disponibles, generant, una despesa pública total executada a Catalunya de 943.064.275 euros.\nCal assenyalar que l’execució del PDR s’ha quedat al llindar del 100% ja que el marc normatiu europeu d’aquest període ha establert normes molt rígides a l’hora d’aprofitar romanents de mesures d’un eix per mesures d’un altre, així com de mesures nous reptes a mesures no dirigides a nous reptes.\nD’altra banda, tot i aquesta rigidesa s’ha aconseguit que de mitjana, i de forma anual, s’hagi invertit aproximadament 105 milions d’euros. Així mateix, atenent a què més d’un 65% de la despesa pública total ha anat dirigida a mesures que donen suport a inversions, principalment de caràcter privat, ha permès generar un total de 1.332 milions d’euros d’inversió.\nLa Generalitat de Catalunya ha estat l’administració que hi ha aportat més fons, amb 398.670.814 euros, que suposa el 42,3% del total, seguit de la Unió Europea (fons FEADER) amb 313.957.685 euros, el 33,3% del total, i, finalment, l’Administració General de l’Estat, amb 230.435.775 euros, un 24,4% del total executat.\nLes mesures i els ajuts que se’n deriven s’han dirigit principalment a la Millora de la competitivitat del sector agroalimentari (Eix 1), amb 489,49 milions d’euros, seguit de la Millora del medi ambient i de l’entorn rural (Eix 2), amb 361,21 milions d’euros, la Qualitat de vida i diversificació de l’economia rural (Eix 3), amb 21,19 milions d’euros, i, finalment, la Metodologia Leader (Eix 4), amb un 69,70 milions d’euros.\nSi ens centrem en aquest darrer eix, cal subratllar que tot i el retard en la seva implementació, en els darrers anys s’ha realitzat un gran esforç per part de totes les persones encarregades de la seva implementació per tal d’aconseguir executar-lo. En el marc de l'eix Leader cal destacar l’ajut a projectes relacionats amb la dinamització econòmica de les zones rurals i en l'augment del valor afegit dels productes agraris, tal com es pot veure a la següent taula:\nMESURES EIX 4 LEADER\nDESPESA PÚBLICA TOTAL EXECUTADA\nQualitat de vida i diversificació de l’economia rural\nCooperació dels Grups d'Acció Local\nDespeses de funcionament dels Grups d'Acció Local\nTot i que durant l’any 2015 han conviscut dos PDRs, el 2007-2013 i el 2014-2020, pel que respecta al primer s’han realitzat els pagaments dels compromisos pendents per un import total de 74.449.473 euros que suposen 37.582.673 euros de FEADER. Aquest pressupost s’ha destinat, principalment, a les mesures de primera instal·lació de joves agricultors (7,25 M EUR), modernització d’explotacions agràries (1,90 M EUR), augment del valor afegit dels productes agraris (4,78 M EUR), indemnitzacions compensatòries en zones de muntanya (5,18 M EUR), ajuts agroambientals i ramaderia ecològica (22,00 M EUR), ajuts forestals (8,37 M EUR), i diversificació d’explotacions agràries (3,82 M EUR). Finalment, cal destacar el gran esforç en l’execució del programa Leader, ja que durant el 2015 s’ha executat 17,68 M EUR, essent el valor més alt de tot el període de programació.\nCal tenir en compte que, atenent a la rigidesa del marc normatiu comunitari en el tancament de l’execució financera d’aquest període, durant 2015 s’han hagut de realitzar pagaments de compromisos adquirits mitjançant el PDR 2007-2013 amb càrrec al PDR.cat2020 per un import de 7,43 milions d’EUR (dels quals 3,19 milions d’euros provenen del FEADER). Si aquests pagaments s’haguessin pogut realitzar amb càrrec al PDR 2007-2013 l’execució d’aquest hagués estat superior al 100%.


Els pastissers catalans esperen vendre uns 910.000 tortells de Reis, un 2% més que l'any passat - Canal Taronja Comarques Centrals\nIniciNotíciesGeneralEls pastissers catalans esperen vendre uns 910.000 tortells de Reis, un 2% més que l’any passat\nAquestes hores prèvies a l’Arribada de Ses Majestats els Reis l’activitat als obradors és frenètica. I és que els forners i pastissers estan fent els Tortells de Reis que aquest cap de setmana es consumiran a les llars catalanes.\nA més el tortell continua la gràcia afegida de la sorpresa de la figureta, normalment d’un rei, i la fava, convertida en un símbol negatiu que, a casa nostra, obliga a pagar el tortell de l’any següent.\nEl preu d’un tortell artesà per a 4-6 persones es mantindrà entre els 20 i 25 euros, cosa que fa que sigui una tradició que es manté per tancar el cicle nadalenc.\nEl tortell de Reis és una pasta de brioix farcida de massapà, nata, crema o trufa, i tots els ingredients que es fan servir són frescos i de qualitat i l’elaboració és manual.\nTot i que hi ha pastissers que innoven, el més sol·licitat és el tradicional de massapà, una barreja d’ametlla i sucre, o el de crema.\nEl gremi creu que aquest lleuger augment en les vendes que esperen per aquest any es deu, principalment, al fet que la festivitat cau en cap de setmana i, per tant, els dies de venda i de consum es poden allargar. El Gremi de Pastisseria de Barcelona calcula que enguany els catalans menjaran al voltant de 910.000 tortells de Reis, un 2% més que l’any anterior.\nEl sector acumula dos anys de creixement de vendes, sobretot per la revalorització del producte artesà.\nEspecial Cavalcada de Reis 2018


Móra d’Ebre estrena el seu ball a la plaça per Festa de la Jota de la Ribera d’Ebre\nTots els pobles de la comarca han recuperat les seves danses tradicionals\nDes d’aquest any tots els pobles de la comarca de la Ribera d’Ebre hauran recuperat el seu ball a la plaça. El darrer que quedava, Móra la Nova, ha creat una melodia i una coreografia de bell nou que estrenarà aquesta tarda en el marc de la Festa de la Jota, que enguany es fa a la població. Per celebrar-ho tots els pobles de la comarca faran una ballada conjunta aquesta tarda on s’hi mostraran les diverses versions locals del ball més tradicional de les Terres de l’Ebre.\nLa festa començarà a les 17.30 a la plaça de l’Església de Móra la Nova amb l’actuació del grup Lo Gitano Blanc. El grup de Flix farà ballar al públic amb les aventures i desventures del seu personatge espavilat, lo Gitano Blanc, a ritme de rumba i jota. A la festa d’aquest any no hi faltaran els actes més tradicionals com ara el taller de jotes i la mostra de productes artesanals. Una de les novetats serà la presentació d’una pasta dolça identificativa de Móra la Nova.\nPerò el moment culminant de la festa serà la mostra de jotes, sobretot amb l’estrena del ball de Móra la Nova. Un dels objectius de la festa era que tots els pobles de la comarca recuperessin els seus balls de plaça però a Móra la Nova, al tractar-se d’una població de construcció recent, va ser impossible trobar-ne cap vestigi. Per això es va optar per crear-ne un de nou cercant la col·laboració de músics i esbarts locals. La música és molt semblant a la resta de melodies de la comarca i la coreografia representa un festeig.


La Barcelona que camina: Postals de Barcelona (XV)\nAlejandro 12 de maig de 2010 a les 11:03\nFa uns quants anys que conec aquesta terrassa, que és veina de casa meva. De tant en tant la mirem amb els meus fills per veure si hi ha mes nans. La darrera vegada que hi vaig comptar hi havia set, més una blancaneus. Resulta entranyable, si més no. Ara bé, no se si m'atreviria a visitar el pis per dins...


El Síndic investiga Salut - Notícies Societat - Notícies Societat - e-notícies\nSocietat · 10 de Juliol de 2020. 17:51h.\nPel seu contracte amb Ferrovial\nEl Síndic de Greuges va tenir coneixement “a través dels mitjans de comunicació” de la contractació per part del Departament de Salut d’una empresa del grup Ferrovial per portar a terme les tasques de seguiment i control de contagis per la COVID.\nEl Síndic ha pogut constatar en el perfil del contractant que, efectivament, en data de 29 de maig, l’ens públic Sistema d'Emergències Mèdiques va contractar amb l'empresa Ferroser Servicios Auxiliares, SA, pel procediment d'emergència, el servei de seguiment de contactes positius mitjançant scouts, amb la finalitat de donar cobertura a aquesta necessitat del sistema sanitari.\nPosteriorment, els mitjans de comunicació han destacat que el contracte indicat no s'ha arribat a executar. El Síndic ha comprovat que en el perfil del contractant “hi figura la resolució que adjudica a l'empresa indicada l'execució de la prestació, però no hi consta cap informació sobre una eventual modificació o resolució d'aquest contracte”.\nPer l’anterior, el Síndic ha obert “una actuació d’oficial amb la finalitat de poder valorar l’actuació del Departament de Salut en la contractació indicada” i ha demanat la informació següent a la Secretaria General de Salut:\n“Els motius que fonamenten que la contractació de la prestació es portés a terme mitjançant el procediment d'emergència, previst en l'article 120 de la Llei de contractes del sector públic”, en primer lloc.\n“L’estat d'execució del contracte o, si s’escau, l'acord de resolució del contracte i la seva fonamentació, i també les condicions amb què aquesta resolució es va acordar”, en segon lloc.\nI, finalment, una “còpia dels acords o les resolucions i la resta de documentació relacionada amb les actuacions indicades”. El Síndic espera rebre resposta “el més aviat possible per poder-la estudiar i valorar”.\nSíndic de Greuges, Alba Vergés\n"Qualsevol sector ha estat millor vist que els venedors ambulants"\n#10 Montse Quatre, Barcelona, 12/07/2020 - 17:53\nQue no s'hi escarrasi massa ni faci masses declaracions volent fer creure que farà una investigació. La cosa es molt simple i primaria: La panfila que la van col.locar al front de sanitat es militant del nefast partit presidit pel deliquent condemnat a 13 anys de presó que alhora es el germanet de l'empresa que ha rebut el contracte i els diners\n#9 electra, Barcelona, 11/07/2020 - 09:12\nEl síndic.....Ribó? el que hauria d'haver plegat fa anys?. aquest país si que és de pandereta, però si és de CDC. Dic CDC perqué tots són els mateixosmper més noms que busquin.\n#8 Soloesmiopinion, Tabarnia, 10/07/2020 - 22:47\nRibó investigando al Govern??? Ja, ja, no sabia que e-notícies tenia una sección de humor.\n#7 Galba, Barcelona, 10/07/2020 - 22:11\nEn Ribó investigant la Generalitat? No em faci riure, home!\n#6 Flanagan, Tabarnia City, 10/07/2020 - 21:00\nEste masaje acaba con final feliz,jajaja.


Maragall vol ampliar l’ensenyament obligatori fins als 18 anys – Comarques de Ponent\nMaragall vol ampliar l’ensenyament obligatori fins als 18 anys\nadmin Posted On noviembre 4, 2009\nEl conseller d’Educació, Ernest Maragall, recolza la proposta del ministre d’Educació, «ngel Gabilondo, d’ampliar l’ensenyament obligatori fins als divuit anys, tal com ja es fa a d’altres països. Maragall ha fet aquestes declaracions després de visitar l’amplicació de dues escoles de Térmens, en el marc de la visita que aquest dimecres duu a terme per diversos centres educatius de les Terres de Lleida. Maragall ha dit que és interessant i molt positiu pel desenvolupament del país que el màxim de joves completi el batxillerat o la FP i que, per tant, no només comparteixen la proposta de Gabilondo sinó que la ‘persegueixen’ perquè sigui una realitat. El conseller d’Educació, Ernest Maragall, recolza la proposta del ministre d’Educació, «ngel Gabilondo, d’ampliar l’ensenyament obligatori fins als divuit anys, tal com ja es fa a d’altres països. Maragall ha fet aquestes declaracions després de visitar l’amplicació de dues escoles de Térmens, en el marc de la visita que aquest dimecres duu a terme per diversos centres educatius de les Terres de Lleida. Maragall ha dit que és interessant i molt positiu pel desenvolupament del país que el màxim de joves completi el batxillerat o la FP i que, per tant, no només comparteixen la proposta de Gabilondo sinó que la ‘persegueixen’ perquè sigui una realitat.


Althaia promou una campanya per a informar sobre les mesures de protecció a seguir en els hospitals | Ona Bages\nAlthaia promou una campanya per a informar sobre les mesures de protecció a seguir en els hospitals\njuliol 27th, 2020 Pol Rodríguez Manresa, Notícies 0 comments\nLa Fundació Althaia ha presentat la campanya ‘Això no s’ha acabat‘ amb la que pretén informar sobre les mesures de protecció que ha de seguir tota persona en un hospital, des que arriba fins que surt. Sara Bernadas, infermera i cap d’unitat d’hospitalització de cirurgia d’Althaia ha fet cinc cèntims de la iniciativa a La Central d’Ona Bages.\nLa campanya neix davant la necessitat de canviar els hàbits de les visites de familiars i amics als pacients ingressats. Per Bernadas, no és que s’estiguin fent malament les coses, però el canvi de mentalitat és tan gran, que la Fundació considerava important informar a la població.\nLa campanya és una guia sobre les mesures que s’han de seguir en les visites a familiars ingressats i per les consultes als hospitals. La Fundació demana amb aquesta campanya portar la mascareta en tota la instal·lació, també dins les habitacions. El distanciament també és important, millor no fer abraçades ni petons a la persona hospitalitzada i el rentat de mans és també indispensable a través del gel hidroalcohòlic.\nPer entrar i sortir de l’hospital hi ha diferents circuits senyalitzats. Quan s’arriba, la persona ha de dir a qui va a veure, s’ha d’acreditar i després marcar la sortida al punt d’informació. A més, no es permet entrar amb guants.\nAlthaia també demana no acudir al centre sinó és indispensable. Un dels punts importants en aquesta qüestió és que només pot accedir un familiar a l’habitació. En el cas de les consultes, també només pot venir la persona que vulgui fer la consulta.\nAra bé, la persona que visiti al familiar pot passar la nit amb ell a l’habitació, però només pot ser una persona. Des d’Althaia asseguren que si la situació empitjora, hauran d’adequar-se a la normativa en funció de la fase a la qual passem i, per tant, es podrien tornar a eliminar les visites.\nLa Fundació no preveu flexibilitzar aquestes mesures de protecció sempre que seguim en risc de rebrot. A més, amb aquestes mesures també es protegeixen davant la grip i no només davant la Covid-19. D’altra banda també es recomana que no vinguin nens a l’hospital.\nPer acabar, Bernadas assegurava que s’ha de canviar la mentalitat i que el personal de l’hospital ja ho està fent per tal d’ajudar i acompanyar els pacients, així com els visitants.\nNext article Himesa Sallent acomiada 32 treballadors arran del tancament de la mina de Vilafruns\nPrevious article L'antic ajuntament de Sant Fruitós de Bages es convertirà en un casal d'entitats i un nou jutjat de pau


Més de 150 persones omplen els carrers de La Salut Alta amb motiu de la Cursa d’Orientació Solidària\n- La Fundació Salut Alta celebra la primera cursa d’orientació solidària al barri recaptant fons pel treball comunitari de l’entitat.\nEl diumenge 18 de novembre la Plaça Antonio Machado de La Salut s’ha omplert de més de 150 persones aplegades per participar i col·laborar a la primera Cursa d’Orientació Solidària (#cursaFSA) organitzada per la Fundació Salut Alta.\nDes de les 10h del matí, un cop entregat el mapa i donades les indicacions, els participants han dedicat quasi tres hores per recórrer diferents barris en busca de més de 30 fites. Mentrestant, els més petits han tingut l’oportunitat d’aproximar-se a les curses d’orientació a través del Correxic, un circuit adaptat, i fer una mica d’esport amb l’espai fitness dinamitzat per professionals del gimnàs 7deFintess de la ciutat. Un cop acabada la cursa, s’ha fet entrega dels premis als millors corredors de cada categoria, amb un lot que incorporava un diploma dissenyat per una adolescent del projecte A100, i s’ha sortejat un munt de regals cedits per les més de 30 empreses i entitats col·laboradores de la cursa.\nAmb el lema «Mou-te per la Salut Alta!» l’entitat organitzava la cursa amb dos objectius clars. «Treballem en una zona molt propera per a tots i totes, però invisible als ulls de la gran majoria, fins i tot de l’Administració» comenta Maria Nadeu, directora de la Fundació Salut Alta. És per aquest motiu que amb la Cursa d’Orientació Solidària, organitzada per membres voluntaris del Club d’Orientació Catalunya, 137 persones han descobert uns barris que, «malgrat les dificultats estructurals que pateix la població que hi viu, tenen molta riquesa per oferir».\nPer altra banda, l’entitat també es proposava un objectiu econòmic, recaptant fons per les activitats comunitàries previstes per aquest curs. En aquest sentit, fins al moment s’han aconseguit 2.830€ i es preveu arribar a l’objectiu dels 4.000€ a través de les donacions de Dorsal 0 que estarà obert durant les properes setmanes, amb motiu del #GivingTuesday.\nDes de l’organització es valora molt positiu el resultat d’aquesta primera edició que ha comptat amb uns participants i voluntariat entregats per la causa, amb una energia, participació i implicació tan gran que ni la pluja va ser impediment per gaudir del matí i el barri.


Biblioteques obertes: Giovanna Rivero - Casa Amèrica Catalunya\nBiblioteques obertes: Giovanna Rivero\n27/05/2020 / Barcelona\nDes de Florida, als Estats Units, l'escriptora boliviana Giovanna Rivero ens apropa a la seva viatjada biblioteca, la qual defineix com a lloc de trobada amb els afectes i als llibres com a cossos subjectius que s’impregnen de les nostres vibracions. Arribem a la desena entrega de Biblioteques obertes. Un passeig per les prestatgeries dels escriptors, una sèrie que ens ha permès tafanejar en les lleixes d'alguns autors i autores llatinoamericans i aproximar-nos a l'univers de les seves lectures.\nLa novel·lista i contista Giovanna Rivero, Premi Cosecha Eñe 2015, autora de la inquietant antologia de relats Para comerte mejor, a més d'altres obres, ens passeja entre alguns dels llibres que componen la seva vida. La seva biblioteca, acostumada a les mudances, és una cartografia d'afectes, de títols heretats, de llibres que s'ajunten per atzar ... Un lloc en el qual hi conviuen, per trams i amb absoluta promiscuïtat, la poesia, la narrativa i la teoria, a més d'altres gèneres.\nCom a tancament d'aquest breu, però inspirador tour, l'escriptora boliviana ens comparteix una pràctica de la seva adolescència, una mena d’ouija literària. Per explicar-la i animar-nos a experimentar-la recorre a la novel·la Cerca del corazón salvaje, de l'autora brasilera Clarice Lispector.\nVeure Giovanna Rivero ens presenta la seva biblioteca personal.\nBiblioteques obertes és una iniciativa impulsada per Casa Amèrica Catalunya a partir d'una idea de l'autor colombià Héctor Abad Faciolince. En aquesta sèrie, ens endinsem en les bambolines dels autors que llegim i ens apropem a les seves prestatgeries per conèixer-los a través dels seus amics, els llibres.\nCrèdit foto Giovanna Rivero: Alexander Torres


Malson pel coronavirus: Surrealista lluna de mel d'una parella catalana\nEl malson d'una parella catalana en plena lluna de mel pel coronavirus\nEstà previst que Aleix i Estela arribin aquest dimecres a Barcelona\nper Jesús Ruiz dimecres, 18 de març 2020 - 14:19h\nEstà previst que Aleix i Estela arribin aquest dimecres a Barcelona | Cedida\nAleix i Estela es van casar el passat 7 de març. Dos dies després del gran dia, la parella de Mataró (Maresme) emprenia el gran viatge amb destí a les Filipines per gaudir de la seva lluna de mel, sense saber que acabaria truncada pel coronavirus.\nEl viatge transcorria amb normalitat fins al dia 12 d'aquest març, quan les autoritats del país que visitaven va anunciar el tancament de les illes i l'inici de la quarantena per lluitar contra el covid-19. La notícia enxampava per sorpresa la parella catalana a l'illa de Siquihor, però van reaccionar amb rapidesa, abandonant l'hotel on s'allotjaven tot i perdre el pagament que havien fet prèviament i intentar tornar per tots els mitjans a Catalunya.\nUn avió que mai hauria d'haver-se enlairat\nPerò la tornada ha resultat tot un caos. Primer van viatjar a Cebú i després a Puerto Princesa, en un vol que havia estat cancel·la amb un avió que mai hauria d'haver-se enlairat. Un cop a Puerto Princesa, van dirigir-se a Clark, on esperaven poder comprar ja definitivament el bitllet que els conduiria a casa, però una vegada més es trobaven amb un gran impediment: l'aeroport tancat.\n«En un moment de descuit», expliquen a 'Nius', van aconseguir colar-se a la finestreta de l'aerolínia, podent planejar finalment la seva tornada a Barcelona, prevista per aquest matí de dimecres.\nEspanyols atrapats a les Filipines\nTots dos han preferit perdre els diners que havien estalviat durant dos anys pel viatge, que passar la quarantena lluny de casa. Amb tot, asseguren estar decebuts amb l'Ambaixada espanyola a les Filipines, que no va voler-se fer càrrec de la seva situació. Segons el mitjà citat, hi ha uns 300 espanyols a les Filipines que no poden tornar, sense que el ministeri d'Exteriors els doni solució.\nSanitat Salut Malaltia Casament


Llagostera Ràdio - Els productors de ceràmica de la Bisbal d'Empordà exporten més del 90% de les peces que fabriquen\nEls productors de ceràmica de la Bisbal d'Empordà exporten més del 90% de les peces que fabriquen\nUn operari fabricant una peça de ceràmica a La Bisbal. / Foto: Gerard Vilà (ACN)\nArticle Anterior El Festival Ítaca atreu 15.000 persones a la doble nit de concerts de Sant Joan a l’Estartit\nSegüent Article Els 3 acusats pel robatori on va morir l'empresari de Platja d'Aro el 2012 afronten fins a 15 anys de presó\nDe les botigues de l'Aigüeta als grans aparadors de roba d'arreu del món. Aquest ha estat el "viatge" que ha fet la ceràmica de la Bisbal d'Empordà.\nActualment els grans productors exporten més del 90% del que fabriquen. El motiu és que el consum local ha anat a la baixa i, expliquen, que s'han "hagut de reinventar". "Fa uns anys vam veure que havíem de canviar i fer coses personalitzades, perquè no podíem competir contra els fabricants asiàtics", assenyala el membre i expresident de l'Associació de Ceramistes de la Bisbal, Salvador Figueras.\nEl francès continua sent un dels principals clients que té la ceràmica bisbalenca. Això es deu, explica el gremi, al fet que la cultura en aquest aspecte és "molt diferent". "La veritat és que hi ha molta demanda a fora de peces per encàrrec, que és el que ens dediquem a fer des de fa uns anys", explica Figueras.\nPerò els encàrrecs van més enllà dels particulars que volen decorar alguns espais. Les grans firmes de roba s'han interessat per la ceràmica de la Bisbal per guarnir els seus aparadors d'arreu del món. Figueras explica que Massimo Dutti i Mango són dos dels principals clients que li encarreguen peces a la seva empresa. "Ve el decorador, ens diu què és el que vol i després nosaltres ho fabriquem", assenyala.\nEn aquest sentit, el ceramista destaca que aquest canvi en la fabricació de peces individuals per a grans firmes els ha permès "obrir la ment". "Tu des de dins veus la ceràmica d'una manera i quan t'aporten idees de fora t'adones que d'un projecte en pot sortir un altre i utilitzes noves tècniques i noves possibilitats", ha explicat.\nAmb tot, la professió reconeix que ha viscut "temps difícils" perquè s'ha hagut de fer un canvi de paradigma per "seguir subsistint". Un dels problemes, a banda de la baixada de consum local, és la forta competència de països emergents que produeixen més i a preus més baixos.\nnotícia comarcal\tla bisbal d'empordà\texportacions


Pedra del Desencant. Número 5-Dijous – Colla dels Blancs de Granollers\nQuan el poble parla, tothom calla. Avui és el gran dia, el dia D. El dia que, com si d’un cavall de Troya es tractés, la massificació s’instal·la a Granollers per quedar-s’hi uns dies. Ara sí, l’Ajuntament ha arribat: amagueu les criatures! Tallem l’Avinguda, plantem un escenari més gran que el del Tomorrowland i vinga, tothom a Granollers a veure el pregó i demà a menjar paella, que és molt del Vallès! Que es noti on és la capital!\nI mentrestant, aprofitem per dormir, perquè a la nit la barra ens espera. És la nit de compartir fatigues entre colles, sense distinció de samarretes. Perquè ben entrada la nit segur que necessitarem suport psicològic per no parar boges amb tant pipí regant la plaça del Cony. En comptes d’escollir un escenari digne d’un festival internacional, seria molt agosarat fer la Festa Major de Granollers i instal·lar més lavabos.


La defensa del raper inclou a la demanda les decisions de la justícia belga dictades fins ara\n3 min. Brusel·les 31/10/2018 16:54\n651x366 Valtònyc a les portes dels jutjats de Gant al setembre / ACN Valtònyc a les portes dels jutjats de Gant al setembre / ACN\nEl raper Valtonyc ha presentat una demanda contra Espanya al Tribunal Europeu de Drets Humans (TEDH) per la seva condemna per les lletres d'algunes de les seves cançons. La defensa va presentar la demanda a Estrasburg el 22 d'octubre –tenia de marge per fer-ho fins a finals de mes– i al·lega, principalment, que l'Estat ha vulnerat l'article 10 del Conveni Europeu de Drets Humans, que recull el dret a la llibertat d'expressió. Així, el tribunal amb seu a Estrasburg haurà de declarar, en primer terme, si la demanda és admissible i, si ho és, si Espanya ha violat o no el dret a la llibertat d'expressió condemnant el raper a tres anys i mig de presó pels delictes d'enaltiment del terrorisme, injúries a la Corona i amenaces.\nLa demanda presentada al TEDH la setmana passada inclou també les decisions que fins ara ha pres la justícia belga sobre Valtònyc –en un procés que segueix en curs– arran de l'euroordre. El 17 de setembre el jutjat de primera instància de Gant va rebutjar l'euroordre entenent que el cas del raper s'emmarca dins de la llibertat d'expressió i que no hi ha doble incriminació; és a dir, que els fets pels quals Valtònyc va ser condemnat a Espanya no són delicte a Bèlgica. A més, a l'agost un jutge belga ja va descartar l'extradició automàtica per terrorisme, que l'Audiència Nacional havia marcat a l'euroordre.\nEn una entrevista amb l'ACN al setembre, el cantant va assegurar que confia que el seu cas pugui crear un precedent com el de la crema de fotografies del rei, en què la justícia europea va fer prevaldre la llibertat d'expressió per sobre de les injúries a la Corona. "Vull que el meu cas creï un precedent i que la justícia no pugui privar de llibertat mai més un raper ni impedir a la seva família de veure'l pel simple fet d'expressar-se", afirmava llavors Valtònyc sobre el fet d'anar a Estrasburg.\nAbans de l'estiu el Tribunal Europeu de Drets Humans va rebutjar una petició de mesures cautelars presentada per l'anterior defensa de Valtònyc que pretenia evitar la seva entrada a la presó a Espanya. La petició es feia segons l'article 39 del reglament del Tribunal, que és molt restrictiu en el nombre de casos en què permet la suspensió d'una sentència o d'entrada en presó, i els limita, principalment, a riscos per la vida. Aquella petició, però, no era la demanda definitiva, que és la que s'ha presentat ara.\nSi bé fins ara ha sigut favorable al raper, la decisió de la justícia belga sobre l'extradició de Valtònyc encara no és ferma, ja que la Fiscalia de Flandes Oriental –que representa els interessos de l'estat espanyol– l'ha recorregut i el cas està encara pendent de resolució. La pròxima decisió se sabrà el 6 de novembre, quan el tribunal d'apel·lació de Gant farà públic si accepta o rebutja el recurs de la Fiscalia de Flandes a la denegació de l'extradició de Josep Miquel Arenas.\nSi el tribunal dicta a favor de l'extradició o reafirma la decisió en primera instància de denegar-la, tant l'acusació com la defensa poden recórrer al tribunal de cassació i el cas passaria de Gant a Brussel·les, on es decidiria per última vegada sobre l'extradició del cantant. Una sentència ferma en contra de l'extradició, però, no permetria a Valtònyc tornar a Espanya. En aquest sentit, només ho podria fer si el Tribunal Europeu de Drets Humans anul·la o esmena la sentència de l'Audiència Nacional a partir de la demanda ara presentada.


Acord de col·laboració científica entre la Fundació per a l'Esport Balear, la Universitat de les Illes Balears i Alimentómica, SL\nPalma, 20 d'octubre de 2017\nLa senyora Francesca Tur Riera, consellera de Cultura, Participació i Esports en virtut del Decret 7/2017, de 7 d’abril, de la presidenta de les Illes Balears, pel qual es disposa el nomenament de membres del Govern de les Illes Balears (BOIB núm. 42, de 8 d’abril), en l'exercici de les facultats que té atribuïdes com a presidenta del Patronat de la Fundació per a l’Esport Balear.\nEl senyor Llorenç Huguet Rotger, Rector Magnífic de la Universitat de les Illes Balears (UIB), com a representant d’aquesta, en virtut del nomenament efectuat pel Decret 30/2017, de 9 de juny (BOIB núm. 71, de 10 de juny), d’acord amb el que estableixen la Llei orgànica 6/2001, de 21 de desembre, d’universitats, modificada per la Llei orgànica 4/2007, de 12 d’abril, i l’article 38.1.b) dels Estatuts de l'esmentada universitat, aprovats pel Decret 64/2010, de 14 de maig, amb domicili a la carretera de Valldemossa, km 7,5, 07122 Palma.\nEl senyor Fernando Prats Manresa, administrador i representant de l'empresa de base tecnològica, empresa derivada (spin-off) de la UIB, Alimentómica, SL, que centra la seva activitat en la recerca i el desenvolupament de nous components, tecnologies o pràctiques innovadores que permetin millorar l'alimentació i la salut de les persones.\nConvençuts de l'interès mutu per establir i desenvolupar relacions de cooperació entre les diferents parts, d'acord amb les seves respectives atribucions, han establert les següents\nPrimera. Objectius i tipus de cooperació\nAquest acord s'estableix per desenvolupar un programa d'estudis conjunt, intercanvi d'informació i cooperació en recerca. La cooperació entre les parts ve fonamentada per l'interès per:\nIniciar un estudi que permeti la caracterització genotípica, nutricional i antropomètrica d'un grup seleccionat d'esportistes inscrits als programes de tecnificació gestionats per la Fundació per a l’Esport Balear.\nSegona. Descripció de l'estudi de recerca\nL'objectiu d'aquest estudi és analitzar, en aquesta població d'esportistes, la presència d'associacions que podrien posar de manifest necessitats nutricionals específiques relacionades amb determinades variants genètiques i/o amb el rendiment esportiu.\nLa consecució dels resultats podria permetre la definició de pautes nutricionals i/o esportives més personalitzades i d'acord amb les necessitats de l'individu, pel que fa a la pràctica esportiva i, si és possible, adaptades al seu genotip. Per tant, cal esperar que aquestes propostes podran contribuir a millorar i optimitzar les aptituds atlètiques, a minimitzar el risc de patir lesions i, en definitiva, a millorar el rendiment esportiu mantenint un estat saludable.\nTercera. Procediment operatiu de l'estudi de recerca\nLa Fundació per a l’Esport Balear facilitarà l'accés de l'equip investigador, compost per personal del Laboratori de Biologia Molecular, Nutrició i Biotecnologia (LBNB) (UIB) i d’Alimentòmica, als esportistes afiliats. Els esportistes rebran la informació necessària per incentivar la seva participació en l'estudi. Cada participant en l'estudi hi participarà de manera totalment voluntària i haurà de signar els consentiments informats de forma prèvia a la recollida de dades/mostres. En cas de tractar-se de menors d'edat, també es requerirà l'aprovació del pare, mare i/o tutor legal.\nLa Fundació per a l’Esport Balear facilitarà a l'equip investigador, en la mesura possible, les dades rellevants per realitzar l'estudi proposat (annex A) i altres dades que siguin d’interès rellevant per a la recerca i que puguin ser proporcionades després de mutu acord. La persona designada per la Fundació per a les qüestions derivades de l'estudi de recerca és el responsable del Centre mèdic de la Fundació.\nL'equip investigador serà dirigit per la doctora Francesca Serra, catedràtica de Nutrició de la UIB, i la recerca es realitzarà principalment al LBNB de la UIB.\nAlimentòmica facilitarà la informació basada en el seu coneixement (know how) per a la selecció dels gens i variants gèniques d'interès en el present estudi. Així mateix, facilitarà la participació del senyor Agustí Sabater Bibiloni en l'equip investigador, en el context del desenvolupament del seu projecte de tesi de doctorat industrial.\nNo hi ha cap compromís financer assumit per les parts involucrades a la signatura d'aquest acord.\nTota la informació resultant d'activitats conjuntes realitzades sota aquest acord estarà a la disposició de les parts, tret que s'estableixin altres normes. Les dades i els resultats obtinguts s'utilitzaran amb finalitats estadístiques i científiques i es processaran de forma confidencial, sense que aparegui explícitament el nom o dades personals dels participants en cap publicació o document amb divulgació (interna o externa).\nLes entitats participants es faran constar en totes les publicacions rellevants.\nAixí mateix, les parts gaudiran de la coautoria de la publicació dels resultats de la present recerca en revistes científiques de caràcter internacional en els termes establerts a la legislació que resulti aplicable, ordenada segons el parer del LBNB, i el senyor Agustí Sabater Bibiloni serà present com a autor en totes les publicacions en què hagi participat, amb la finalitat de poder utilitzar els resultats per a la defensa de la seva tesi doctoral.\nEs constituirà una comissió mixta paritària, d’un mínim de dues persones, elegides per cadascuna de les parts. Aquesta comissió s’ocuparà d’aprovar, prioritzar i avaluar les accions que es derivin del desenvolupament de l’acord. La resolució de les controvèrsies que puguin suscitar-se per l’aplicació de l’acord o dels acords particulars que s’adoptin a l’empara d’aquest, correspon a la comissió mixta.\nEl present acord entrarà en vigor en la data de la seva signatura i tindrà una validesa de quatre anys. La data d'inici de les actuacions prèvies a l'entrada en vigor d'aquest acord va ser dia 15 de juliol de 2017. Les parts, de comú acord, podran proposar-ne la modificació o rescissió amb sis mesos d'antelació a la data prevista per a això. En cas que l'acord es denunciï, les parts es comprometen a acabar els projectes i estudis que hi hagi en fase de realització.\nI com a prova de conformitat amb tot l’anterior, se subscriu, al lloc i en la data indicats, el present acord de col·laboració, del qual queda un exemplar en poder de cadascuna de les parts.\nPer la Fundació per a l’Esport Balear,\nPer Alimentómica, SL,\nPel Laboratori general de Biologia Molecular, Nutrició i Biotecnologia,\nDirectora de la recerca\nDirector del LBNB\nEl present acord de col·laboració el va aprovar el Consell de Direcció de data 14 de març de 2017 i el va ratificar el Consell de Govern en data 30 de març de 2017, de conformitat amb el que estableixen els articles 24.2.24 i 147.2 dels Estatuts de la Universitat de les Illes Balears, aprovats pel Decret 64/2010, de 14 de maig (BOIB núm. 76, de 22 de maig).\nInformació/dades que aportarà la Fundació per a l’Esport Balear per al desenvolupament del present estudi\nDe cada voluntari participant en l'estudi s'aportarà en la mesura possible:\nDades rellevants per realitzar estudis d'associació i anàlisis estadístiques rigoroses, entre les quals, sexe, edat, ètnia i el país d'origen, al costat de les dades personals (confidencials). S'espera poder comptar amb la participació de 150 individus per obtenir una mostra representativa de la població.\nAixí mateix, es facilitarà la història dietètica dels voluntaris mitjançant recordatoris de 24 hores realitzats diàriament durant un període d’una setmana.\nDades de mesura antropomètrica per valorar la composició corporal.\nDades de valoració d'activitat física i rendiment esportiu i/o evolució de l'estat de forma física.\nAltres dades de què es disposi i puguin ser d'interès en el context de l'estudi.\nParticipació específica de l'equip investigador per al desenvolupament del present estudi (LBNB/Alimentòmica)\nA cada voluntari participant en l'estudi se li subministrarà el material necessari per a l'obtenció d'una mostra de saliva que es conservarà en condicions adequades per a l'aïllament i purificació de l'ADN.\nAnàlisi de les variants gèniques (polimorfismes) que es considerin rellevants per a aquesta població.\nLa informació es codificarà adequadament en una base de dades per permetre el processament dels resultats, l’anàlisi estadística i estudis d'associació, principalment per testar si la presència d'un determinat polimorfisme (o conjunt d'aquests) comporta determinades interaccions amb els nutrients o ingredients alimentaris sobre alguna de les variables mesurades i si això pot configurar requeriments nutricionals particulars i/o condicionar el rendiment esportiu.\nEn individus concrets, seleccionats sobre la base d'un perfil genètic i fenotípic específic, es preveu la possibilitat d'ampliar la seva caracterització metabòlica. Per a això es necessita una mostra de sang venosa perifèrica per al seu posterior ús en experiments amb cultiu de cèl·lules mononuclears (PBMC) que permetrà realitzar una anàlisi d'expressió gènica i la determinació de metabòlits (glucosa, colesterol, triglicèrids, insulina, etc.) en resposta al tractament in vitro amb uns composts d'interès.


Lloguer Big SUP 3H\nActivitat lliure sense monitor en un entorn únic. El preu de l'activitat és per embarcació, al Big SUP us podreu desplaçar a sobre d'una taula gegant diverses persones amb pales. Aconseguiu no caure i sereu els més aventurers! Podreu anar fins a 10 persones en el mateix SUP.\nGaudeix del Big SUP aquest estiu amb tots els teus amics o família en el llac de la Torrassa, la Guingueta d'Àneu (Pirineus)\n-- Seleccioneu --BigSup\nL'hora d'arribada a centre d'activitats de ROCROI és el que apareix a la confirmació de la vostra reserva. Un cop al centre podeu fer ús del pàrquing per aparcar el vostre vehicle, i el primer que heu de fer és presentar-vos a la recepció. Un cop allà us confirmarem la vostra reserva i la persona de recepció us donarà les indicacions necessàries abans d'iniciar l'activitat.\nLes claus del cotxe i possibles bosses i altres, us les poden guardar a la recepció.\nL'activitat es realitza a la nostra base de la Guingueta, a pocs metres de la vila. Un entorn únic al Parc Natural de l'Alt Pirineu (PNAP). Natura en estat pur a pocs minuts de el Parc Nacional d'Aigüestortes i Estany de Sant Maurici.\nEls nostres guies us donaran tot el material necessari i us facilitaran les primeres indicacions i instruccions per al maneig del Big SUP. Farem unes primeres "remades" fora de l'aigua a manera de pràctica.\n• Material tècnic (taula, pala i armilla salvavides)\n• Si la reserva es fa a través d'un tercer (agència de viatges, ...) imprescindible presentar el bo en paper a l'arribada a la recepció el centre d'activitats.\n• Duració: 3h\n• Edat mínima per realitzar l'activitat només: 14 anys\nBarranc d'Estaron Superior\nUn descens per descobrir l’activitat de barrancs de forma segura escapant de la rutina i la massificació.\nMitjançant la distinció COMMITED, RocRoi es compromet a ajudar a aconseguir els 17 ODS de l'Agenda 2030 de l'ONU


Crítiques: ‘Contes empaperats i personatges esbojarrats’ de Alma i la mar de contes – Jove Espectacle\nCrítiques: ‘Contes empaperats i personatges esbojarrats’ de Alma i la mar de contes\nEspectacle de titelles realitzats en diverses tècniques. Un primer conte, de sobretaula, on hi ha un bon nombre d’animals fets en paper, que resolen els seus conflictes mitjançant la comunicació i la recerca de l’altre.\nDe tota manera, la part més brillant de l’espectacle és el segon conte, aquest en tècniques més clàssiques de guant, i amb un teatrí força curiós, en el qual cal destacar una escenografia d’un bosc nevat, similar als grans contes infantils que s’obren, i on una pàgina es converteix en un decorat, gràcies a estar retallat amb les formes de les coses. I la història no és altra que el conte ‘L’OVELLETA QUE VA VENIR A SOPAR‘ de Steve Stallman, del qual podeu llegir una àmplia sinopsi aquí. De fet, es tracta d’un conte del qual em comenten que se n’ha fet alguna altra versió en espectacle per a infants. Però no importa: ens va encantar a tots els que el varem veure, doncs ens narra una història amb una aguda ironia i carregada de tendresa a parts iguals. La d’un llop a casa seva, amb ganes de carn (impagable la coreografia inicial, presentant-nos un llop ballant una cançó, en plan ‘marujo’, a la qual pel meu gust li falta que ens canti una mica), que una crua nit d’hivern (d’aquelles amb neu i vent) un cadell de xai pica la seva porta per demanar refugi i alguna cosa de sopar. Les primeres intencions del llop, és clar, són que el seu sopar sigui el cadellet, però -oh, paradoxa!- aquell visitant es converteix en algú imprescindible a la seva vida, tant que finalment el deixa marxar quan li demana… tot desitjant que torni per viure junts, ja que el troba a faltar. Instint paternal o necessitat d’amistat, tant se val, aquesta senzilla història ens commou profundament mentre ens fa riure de valent.\nTot un encert la tria de la història, i em reforça en la constant crida que faig sempre a les companyies de partir de bones històries, fins i tot abans de pensar en grans parafernàlies de producció, com ara escenografies, vestuaris, llums, orquestres en directe…


Els mitjans alerten de la ‘llei mordassa’ que prepara Gallardón - comunicació21\nEls mitjans alerten de la ‘llei mordassa’ que prepara Gallardón\nRedacció|2013-05-29T14:30:13+02:0029 maig 2013|Comunicació21\nLa reforma de la Llei d’enjudiciament criminal (LECrim) que prepara el Ministeri de Justícia limitarà l’accés dels mitjans a la informació judicial. En concret, els jutges podran establir el que els mitjans poden difondre durant la fase d’investigació d’un procés judicial i ordenar que es deixin de publicar notícies sobre un sumari.\nA més, podran prohibir que acusats i testimonis facin declaracions a la premsa, i també dependrà d’ells que els advocats donin publicitat dels seus escrits. El text també preveu responsabilitats penals per aquells que difonguin informació reservada sobre un procés obert sense autorització del jutge.\nTot i que la reforma no és nova (tots els grups parlamentaris van presentar esmenes fa dos anys), la defensa que en va fer aquest dimarts el ministre de Justícia en un fòrum organitzat per l’Associació de la Premsa de Madrid (APM), ha revifat la polèmica. El projecte de llei es portarà al Consell de Ministres a l’octubre.\nGallardón defensa la regulació\nEn l’obertura del fòrum El paper dels mitjans durant els processos judicials. Codi processal penal, Alberto Ruiz-Gallardón va argumentar que el text vol regular les situacions on conflueixen el dret a la informació amb els drets a la presumpció d’innocència, a la tutela judicial efectiva, a l’honor, a la intimitat i a la imatge de les persones imputades.\n“Els judicis paral·lels són el punt neuràlgic del debat i tenim que prendre una decisió legislativa”, va defensar Gallardón, tot i admetre que “és un tema espinós on el políticament correcte pot no casar necessàriament amb les solucions que necessita la nostra societat”.\nSegons el ministre, seria “preocupant” que la decisió d’un tribunal es veiés influenciada pel perjudici que es pogués formar en l’opinió pública. “El bon periodisme no ha de permetre decisions prematures ni tenir perjudicis en les seves informacions”, va afirmar al respecte, segons recull l’APM.\nTot i que Gallardón assegura que la LECrim no limitarà la llibertat d’informació ni preveu cap mecanisme de censura, cal recordar la demanda del PP contra El País per les informacions sobre el cas Bárcenas, i que fa una setmana els eurodiputats populars van votar contra una sèrie de mesures per garantir la llibertat de premsa.\nEls mitjans, en contra\nPer als mitjans, si s’aprovés la normativa en els termes actuals seria un atac al dret d’informació a la ciutadania. Així ho van expressar els representants de la premsa al fòrum: Nemesio Rodríguez, vicesecretari de l’APM; María Peral, redactora en cap de tribunals d’El Mundo; José Antonio Álvarez Gundín, subdirector de La Razón, i José Manuel Romero, subdirector d’El País. Tots ells van coincidir en les crítiques a la futura llei.\nTambé van mostrar el seu desacord amb el text Rafael de Mendizábal Allende, magistrat emèrit del Tribunal Constitucional, i Luis Martí Mingarro, exdegà del Col·legi d’Advocats de Madrid, ambdós membres de la Comissió d’Arbitratge, Queixes i Deontologia de la Federació d’Associacions de Periodistes d’Espanya (FAPE).